Lav et referat af nedenstående tekst:

Tekst:
Partierne bag forsvarsforliget er klar med en aftale, der ændrer markant på organiseringen af det danske forsvars ledelse. Her er hovedelementerne. Den gamle forsvarskommando splittes op. Den del af kommandoen, der tidligere beskæftigede sig med økonomistyring og fordeling af ressourcer, flyttes nu ind i Forsvarsministeriet. Den anden del af den gamle forsvarskommando - den militært operative del - bliver nu en sammenlægning af de tre værn, hæren, flyvevåbnet og søværnet. Det kommer til at bære navnet "Den Værnsfælles Forsvarskommando". Forsvarets Materieltjeneste: Forsvarets Materieltjeneste bliver en selvstændig styrelse under Forsvarsministeriet. Arbejdspladser: Med aftalen flyttes et trecifret antal arbejdspladser fra hovedstadsområdet til øvrige dele af Sjælland og Jylland. Fem generalstillinger nedlægges. Derudover er der en målsætning om at reducere antallet af militære chefstillinger med 30 procent, mens øvrige militære stillinger forventes reduceret med 15-20 procent. Økonomi: Der skal opnås et provenu på 170 millioner kroner årligt. Som led i aftalen skal der foretages en analyse af, om Forsvarets Auditørkorps uafhængighed kan "styrkes". Veteraner: Som led i aftalen afsættes der 25 millioner kroner til veteranindsatsen.

Referat:
Politikerne venter at spare 170 millioner kroner årligt på at nedlægge Forsvarskommandoen.